Det var en forkert sø, som her til morgen fik besætningen på en båd i Mariager Fjord til at slå alarm.

Tre mænd var ude at fiske på fjorden. De var på vej tilbage til Mariager Camping, da deres båd blev ramt af en forkert sø. To af de tre mænd blev kastet over bord -en 77-årig mand og en 65-årig mand. Det lykkedes hurtigt den 77-årige at komme tilbage i båden. Den 65-årig kunne imidlertid ikke komme tilbage i båden. Det lykkedes de to mænd at få ham bundet efter båden med et reb. Den 65-årig var derfor stærkt nedkølet, da redningshelikopteren fik ham reddet op. Sammen med de to øvrige besætningsmedlemmer blev han fløjet til Aalborg Sygehus. Her blev han varmet op igen. Redningshelikopteren var fremme ved Mariager Fjord 20 minutter efter de blev alarmeret, og det var heldigt for den 65-årige mand. Den 65-årige er fra Randers, den 77-årige fra Spentrup og den sidste mand i båden, en 52-årig mand, er fra Dronninglund. De har de alle tre godt efter omstændighederne. Det oplyser vagtchef ved Nordjyllands Politi Frank Liltorp.